open-index/open-wikipedia-markdown huggingface dataset:
בטורניטיים

**בטורניטיים** (שם מדעי: Bathornithidae) היא משפחה של עופות פרהיסטוריים שנכחדו מסדרת הקריאמאים אשר חיו באמריקה הצפונית בין סוף האאוקן לתחילת המיוקן.

בני משפחה זו דומים לקריאמיים של ערבות אמריקה הדרומית, והמינים הגדולים מביניהם הזכירו את הפורוסרקוסיים ("עופות האימה") האימתנים והמפורסמים יותר מאמריקה הדרומית. מינים אלו היו קרובים אליהם אך רובם היו קטנים יותר. ככל הנראה הם חיו ביערות והיו ציידים חסרי יכולת תעופה בעלי כנפיים מנוונות. שתי המשפחות לא נפגשו מעולם, אך ייתכן מאוד שהם היו קרובים.

הגדולים שבעופות אלה היו הבטורניס (Bathornis) והפרקראקס (Paracrax) שהגיעו לגובה של מעל 2 מטר, וכנראה היו טורפים מרשימים, אשר הרגו את טרפם בעזרת מקורם הגדול. המינים הקטנים יותר אולי היו אוכלי כל שדמו לתרנגולי הודו.

## סוגים
* בטורניס (Bathornis)
* Neocathartes
* Eutreptornis
* פרקראקס (Paracrax)

## קישורים חיצוניים

*
קפלר-452

**קפלר-452** (באנגלית: **Kepler-452**) הוא כוכב מסוג G, שהתגלה על ידי טלסקופ החלל קפלר. התגלית פורסמה על ידי נאס"א ב-23 ביולי 2015.

## היסטוריה גילוי הכוכב
גילוי הכוכב היה חלק מהמשימה לגלות כוכבים אחרים. צוות "קפלר" קרא לכוכב "קפלר-452" על פי הנוהל הרגיל של מתן שמות לגרמי שמים שהתגלו על ידי הטלסקופ. כוכבי לכת המועמדים המשויכים לכוכבים, שנחקרו על ידי משימת "קפלר", מוקצים את הכנויים "01" וכו' לאחר שם הכוכב (לדוגמה: קפלר 88,75,101) לפי סדר הגילוי.

## מאפיינים
קפלר 452 הוא כוכב מסוג G במרחק 1,830 שנות אור מכדור הארץ, בקבוצת הכוכבים ברבור. גיל קפלר-452 שישה מיליארד שנים לעומת השמש שהיא בת 4.5 מיליארד שנים. מסת הכוכב כ-4% יותר ממסת השמש, והרדיוס כ-11% יותר מרדיוס השמש. הטמפרטורה הממוצעת היא 5,483 מעלות צלזיוס.

הכוכב מועשר במתכת (H/Fe –ברזל/מימן) כמות המתכות שבו כ-62% יותר מכמות המתכות שניתן למצוא בשמש.

## כוכב לכת
במערכת קפלר 452 התגלה כוכב לכת אחד קפלר-452b, שנכון לזמן הגילוי, היה כוכב הלכת הקטן ביותר באזור ישיב מבין אלה שאותרו וייתכן שתנאיו הפיזיים מתאימים לקיום חיים.

## קישורים חיצוניים
* 

## הערות שוליים

קטגוריה:כוכבי הסדרה הראשית מסוג G
קטגוריה:קבוצת הכוכבים ברבור
NGC 4429

**NGC 4429** היא גלקסיית עדשה בקבוצת הכוכבים בתולה, הנמצאת במרחק של כ-52 מיליון שנות אור ממערכת השמש ושייכת לצביר הבתולה.

## היסטוריה
לגלקסיה בהירות נראית מדרגה 10.2, והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **II.65**, ותיאר אותה כ"די בהירה ולא מאוד קטנה". בנו, ג'ון הרשל, צפה בה גם כן מספר פעמים, והכניס אותה לקטלוג הערפיליות שפרסם בשנת 1833 תחת הציון **1271**, כשהיא מתוארת כבהירה או בהירה מאוד, גדולה, מאורכת, עם מרכז שמתבהר בפתאומיות ועם כוכב מדרגת בהירות 10 כשתי דקות קשת מצפון-מזרח לה. הוא לא היה בטוח אם מדובר בתגלית חדשה שלו או ב-II.65 שגילה אביו. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 2987** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4429, כאשר היא מתוארת כבהירה, גדולה, מאורכת למדי, עם מרכז שמתבהר בפתאומיות ועם כוכב מדרגת בהירות 10 מצפון-מזרח לה.

## תצפית
הגלקסיה נמצאת במרכז צביר הבתולה, כ-8.6 מעלות ממערב לכוכב וינדמיאטריקס וכ-9.9 מעלות ממזרח-דרום-מזרח לכוכב הבולט דנבולה. כ-0.8 מעלות מצפון-מערב לה נמצאת NGC 4371, כ-1.3 מעלות מדרום לה נמצאת NGC 4442, כ-1.1 מעלות ממזרח לה נמצאת NGC 4503 ומעבר לה, באותו הכיוון ובמרחק כפול נמצאות NGC 4564, NGC 4567 ו-NGC 4568. כ-1.6 מעלות מצפון-מזרח ל-NGC 4429 נמצאת הגלקסיה האליפטית הענקית M87, כ-1.8 מעלות מצפון לה נמצאת M86 וכ-1.6 מעלות וכ-1.9 מעלות מצפון-צפון-מערב לה נמצאות בהתאמה NGC 4388 ו-M84, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4429 הוא כ-5.6 דקות קשת, שממרחקה שקול לקוטר של כמעט 85,000 שנות אור, כ-85% מהקוטר של שביל החלב. מסתה מוערכת בכ- מסות שמש, כ-13% מסת שביל החלב, כאשר מעט יותר מחצי ממנה, כ- מסות שמש, היא מסת הכוכבים שבגלקסיה, וכן היא מכילה כ- מסות שמש של מימן מולקולרי (H2) וכ- מסות שמש של מימן אטומי נייטרלי (HI). זאת כמות קטנה יחסית של מימן חופשי ומהווה רק כפרומיל מהמסה הכוללת של הגלקסיה, ובהתאם, קצב היצירה של כוכבים חדשים בגלקסיה הוא נמוך מאוד ומוערך בכ-3 אלפיות של מסת שמש בשנה או כמסת שמש ב-340 שנים, קצב אופייני לגלקסיות עדשה מסוגה של NGC 4429. כתוצאה מכך אוכלוסיית הכוכבים של הגלקסיה היא זקנה ובמרכזה הגיל הממוצע של הכוכבים נע בין 3 מיליארד ל-7 מיליארד שנים. נראה שבמרכז הגלקסיה נמצא חור שחור על-מסיבי עם מסה של כ-70 מיליון מסות שמש, אך אין לגלקסיה גרעין פעיל.

## קישורים חיצוניים

* 

## הערות שוליים

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
מתאם פי

מקדם הקשר (או המתאם) \phi (פי) הוא מדד תיאורי לעוצמת הקשר בין שני משתנים איכותיים (כשבדרך כלל שניהם נמדדים בסולם מדידה שמי). המדד מבוסס על סטטיסטי כי בריבוע של פירסון, אולם יש לו קשר גם למקדם המתאם של פירסון.

## היסטוריה
מקדם קשר זה הוצע על ידי ג'ורג' אדני יול ב-1912 עבור 2 משתנים איכותיים דיכוטומיים. קרל פירסון הציע באופן בלתי תלוי לאמוד את עצמת הקשר בין שני משתנים דיכוטומיים המקבלים את הערכים 0 ו-1 על ידי חישוב מקדם המתאם כאשר מתייחסים למשתנים כאל משתנים כמותיים. התברר כי שתי ההגדרות שקולות, וכי שתיהן קשורות גם לסטטיסטי מבחן כי בריבוע לבדיקת השערת אי התלות בין המשתנים. ההרחבה פורמלית של מקדם \phi למדידת עצמת הקשר בין שני משתנים איכותיים כלשהם נעשתה על ידי הראלד קראמר.

## הגדרה
יהיו X ו-Y שני משתנים מקריים איכותיים, ויהי \chi^2 סטטיסטי כי בריבוע לבדיקת השערת אי התלות בין המשתנים על סמך מדגם בגודל n. אזי \phi=\sqrt{ \frac{\chi^2}{n}}.

ערכו של \phi שווה ל-0 אם ורק אם שני המשתנים הם בלתי תלויים. ככל שערכו של \phi גדול יותר כך עצמת הקשר גדולה יותר. בדרך כלל ערכו של \phi קטן מ-1, אם כי ניתן למצוא דוגמאות בהן ערכו גדול מ-1. עם זאת, כאשר X ו-Y הם משתנים דיכוטומיים, ערכו של \phi אינו יכול לעלות על 1.

ניתן לבדוק השערות על ערכו של \phi ולחשב רווחי סמך תוך שימוש בהתפלגות כי בריבוע.

## מקרים פרטיים
כאשר X ו-Y הם משתנים דיכוטומיים (כלומר כל אחד מהם מקבל שני ערכים בלבד), ניתן להציג את נתוני המדגם בלוח השכיחות הבא:


כאשר n=a+b+c+d.

במקרה זה:
:\phi=\frac{ad-bc} {\sqrt {(a+b)(a+c)(c+d)(b+d)}}.
זוהי למעשה ההגדרה שנתן יול.

אם X ו-Y הם משתנים דיכוטומיים, ערכו של \phi שווה לערכו של מתאם קרמר.

אם X ו-Y מקבלים את הערכים 0 ו-1, אזי \phi שווה לערכו של מקדם המתאם של פירסון המחושב כאשר מתייחסים למשתנים כאל משתנים כמותיים.

## ראו גם
* משתנה איכותי
* סולם מדידה
* מבחן כי בריבוע
* מבחן M בריבוע
* מתאם פירסון
* מתאם קרמר

## קישורים חיצוניים
* Phi-coefficient - מתוך Encyclopedia of Statistical Sciences

## הערות שוליים

קטגוריה:ניתוח נתונים איכותיים
קטגוריה:מדדי קשר
דמויי דינוזאורים

240px|ממוזער|''Lagerpeton'' משוחזר
**דמויי דינוזאורים** (שם מדעי: **Dinosauromorpha**) היא קבוצה גדולה של זוחלים נכחדים ארכוזאורים שחיו בעידן המזוזואיקון מתור הטריאס לפני עד לסוף תור הקרטיקון לפני 66 מיליון שנה (עם זאת העופות שהתפתחו מקבוצה זו שרדו עד היום).

הידועים ביותר מבני קבוצה זו הם הקבוצה הענקית דינוזאורים, אשר הכילו את היצורים הגדולים ביותר שחיו על פני האדמה. הדינוזאורים התחלקו לשתי קבוצות גדולות: בעלי אגן דמוי עוף ובעלי אגן דמוי לטאה. כמה מהדינוזאורים השתנו והפכו לעופות.

## התפתחות
לפני הדינוזאורים מספר זוחלים, אשר חלקו אבות משותפים עם הדמויי התנינים ועם הפטרוזאורים המעופפים החלו לפתח מאפיינים הכוללים הליכה על 2 עם רגליים זקופות, עצמות ירך רחבות יותר הפונות קדימה ועוד הבדלים קטנים. המינים הראשונים של דמויי הדינוזאורים הופיעו ברחבי העולם מפולין וטנזניה עד אריזונה וארגנטינה והם היו זוחלים קטנים בעלי יציבה חלקית שככל הנראה נעו רוב הזמן על ארבע. בהמשך הם התפתחו למינים בעלי יציבה זקופה וכך יכלו לרוץ מהר יותר כדי לתפוס טרף ולהתחמק מאויבים.

כל בני הקבוצה למעט הדינוזאורים נכחדו בסוף הטריאס, אולי עקב התחרות עם הדינוזאורים החדשים.

## מיון
****משפחה לגרפטיים (Lagerpetidae)
*קבוצה Dinosauriformes
*****סוג מרסוכוס (Marasuchus)
*****סוג Nyasasaurus	
*****סוג לגוסוכוס (Lagosuchus)
*****סוג טיוווסו (Teyuwasu)
**קבוצה Dracohors
*****סוג סלטופוס (Saltopus)
****משפחה סילאזאוריים (Silesauridae)
***קבוצה דינוזאוריה (Dinosauria)

## קישורים חיצוניים

* 

*
סלטופוס

**סלטופוס** (שם מדעי: *Saltopus*; מילולית: "רגל מדלגת") הוא סוג של זוחל מהקבוצה דמויי דינוזאורים אשר ממנה התפתחו הדינוזאורים. במראו הוא דמה לדינוזאור וכך הוגדר במשך שנים רבות, אך לבסוף הופרד לקבוצה קרובה. הסלטופוס חי בסקוטלנד בסוף הטריאס לפני 228 מיליון שנה.

מאובני הסלטופוס נמצאו ב-1910 בידי החוקר הגרמני פרידריך פון הואן בממצא אחד בעיירה לוסימאות' (Lossiemouth) בסקוטלנד. ליצור שהתגלה היו בעיקר עצמות גפיים ועמוד שדרה אך לא נמצא גולגולת. הוא היה באורך 80-100 ס"מ ושקל בערך 1 ק"ג. עצמותיו היו חלולות כמו עופות ודינוזאורים והוא היה בעל זנב די ארוך. הרגליים היו בעלות 5 אצבעות והוא עמד זקוף כמו דינוזאור אמיתי.

זוחל זה היה כנראה היצור ממנו התפתחו הדינוזאורים האמיתיים אשר היו מהירים יותר והיו בעלי אגן המופנה קדימה.

## קישורים חיצוניים

קטגוריה:דמויי דינוזאורים
קטגוריה:בעלי חיים שחיו בטריאס עליון באירופה
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1910
עוזיאל לב

**עוזיאל לב** (נולד ב-20 בינואר 1939) הוא איש חינוך, היסטוריון וסופר ישראלי.

## ביוגרפיה
לב נולד בקיבוץ יגור, לשמואל (זיגפריד) בן דוד ולאה לב, וגדל בעפולה. ב-1957 החל את שירותו בצה"ל עד לשחרורו בדרגת סא"ל ב-1983. ב-1966 הוא נישא לרבקה, ולזוג ארבעה ילדים.

לב הוא בעל תואר ראשון בהיסטוריה כללית ובספרות עברית מהאוניברסיטה העברית בירושלים, ובעל תואר מוסמך בהיסטוריה במגמת היסטוריה צבאית מאוניברסיטת תל אביב.

## שירותו הצבאי
בשנת 1957 התגייס לצה"ל, שם מילא מספר תפקידים חינוכיים בתפקיד קצין חינוך במספר אוגדות ויחידות, כשהראשונה שבהן הוא בכוח שהשתתף ב ברצועת עזה במלחמת ששת הימים, בתעלת סואץ במלחמת ההתשה, באוגדה 143 במלחמת יום הכיפורים, קצין חינוך פיקוד דרום וראש ענף הדרכה והסברה במפקדת קצין חינוך ראשי. במסגרת תפקידו זה, יזם את תוכנית כתיבת מערכי מורשת קרב, בה הופקו כמאה מערכי שיעור שעניינם תיאורי לחימה, סיפורי קרב, איכויות ומצוינות הלחימה ביחידות צה"ל השונות.

בין השנים 1980–1983, שירת ביחידה לביטחון לאומי שהקים שר הביטחון, אריאל שרון, כשבראשה עמד האלוף אברהם טמיר. במסגרת תפקידו זה, היה שותף בצוות היגוי מצומצם שגיבש את התפיסה האסטרטגית של מערכת הביטחון לשנות ה-80, וכתב את המיתאר הדמוגרפי של מדינת ישראל, אזורה והתפוצה, לשנות ה-80. לב השתחרר מצה"ל בדרגת סא"ל בשנת 1983.

## פעילות אזרחית
בין השנים 1983–1984 כיהן כמרכז המערכת בהוצאת הספרים "מסדה". בתפקידו ריכז את ועדת המו"לים האחראית על הוצאתן לאור של ספרים חדשים. שמש כעורך בכיר במספר תחומי ידע.

בין השנים 1984–2004 כיהן כמנהל אגף חינוך עירוני בעיריית בת ים, בציר הזמן בו נקלטו בעיר עשרות אלפי עולים חדשים מברית המועצות, ונדרשה לגשר על פערים תרבותיים.

בתקופת כהונתו פעל להקמת מסגרות שסיפקו תמיכה לימודית, סוציאלית ותזונתית לאלפי תלמידים בעיר בהן שכבות חלשות ונוער בסיכון. בנוסף, כ-3,300 תלמידי על יסודי, שנאלצו ללמוד מחוץ לבת-ים בשל מחסור במסגרות לימודיות מתאימות, בעיקר במקצועות הטכנולוגיים, חזרו ללמוד בעיר לאחר שהוקמו בה בתי ספר ייעודיים, עובדה שגרמה להכפלת מספר התלמידים בשכבת גיל זו. על פי תוכנית המיתאר שיזם לב, הוקמו מרכזי למידה, כיתות ואולפנים מיוחדים, שסיפקו כלים לקליטה ולשילוב בקהילה של העולים מברית המועצות לשעבר בשנות ה-90, אשר מספרם הגיע לכדי שליש מתושבי העיר. על פי הדיווחים, תוכנית זו הובילה לעלייה רציפה באחוזי זכאות לבגרות, ובשנת 2003 דורגה העיר בפסגת הרשויות המקומיות הגדולות בזכאות תלמידים לבגרות. על בסיס נורמות והישגים אלה, גובש בהמשך מודל בת-ים לחינוך אישי, שנלמד והוטמע ברשויות נוספות.

בשנת 1994 הוענק לו פרס "יקיר אורט" על פועלו החינוכי למען קידום וטיפוח בתי הספר של רשת אורט בעיר בת ים.

## ספריו
* **בר – גיורא" ו"השומר" מרעיון ביטחוני לארגון ביטחוני (1907-1914),** הוצאת "מערכות" צבא הגנה לישראל, 1985
*** שישה נושאים בציונות**, הוצאת "אוהבי ספר", 2015
***משאלתו האחרונה: קריאתו של ברל כצנלסון לאיחוד התנועה הקיבוצית**, הוצאת "אוהבי ספר", 2017

## קישורים חיצוניים

* עוזיאל לב, באתר סימניה

קטגוריה:היסטוריונים ישראלים
קטגוריה:אנשי חינוך ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:סופרים ישראלים
קטגוריה:ישראלים שנולדו ב-1939
אקו (קמרון)

**אקו** (בצרפתית: **Ako**) היא עיירה שנמצאת באזור הצפון-מערבי של קמרון.

## גאוגרפיה
העיירה ממוקמת בצפון-מערב קמרון, כ-15 קילומטרים מהגבול של קמרון עם ניגריה. היא נמצאת כ-314 קילומטרים מעיר הבירה יאונדה וכ-114 קילומטרים מבירת האזור במנדה.

## תנועה ותחבורה
העיירה נמצאת כ-27 קילומטרים מהכביש הלאומי N11.

## קישורים חיצוניים
* 

* ''Dictionnaire de villages de Donga-Mantung'', ORSTOM, Yaoundé, 1973, 80 p.


## הערות שוליים

קטגוריה:קמרון: ערים
NRK P2

**NRK P2** היא תחנת רדיו נורווגית המופעלת על ידי השידור הציבורי של נורווגיה, NRK. התחנה מתמקדת בענייני השעה, תרבות, מדע וחברה- כתוצאה משינוי שבוצע בשנת 1993 בתחנה על ידי NRK. קודם לכן שידרה התחנה תוכניות בנושאים קלים יותר.

בשנת 1999, זכו עובדי התחנה בפרס פריד על ההקפדה שלהם על חופש הביטוי.

כיום משודרת התחנה אך ורק באמצעות תקן +DAB, בעקבות הפסקת שידורי ה-FM בנורווגיה ב-13 בדצמבר 2017. כמו כן זמינה התחנה באמצעות שידורי הטלוויזיה הלוויינית ובאינטרנט.

## ראו גם
* NRK
* NRK P1
* NRK1

## קישורים חיצוניים

* 

* שידור חי של תחנת NRK P2

## הערות שוליים

קטגוריה:אירופה: תחנות רדיו
קטגוריה:תאגיד השידור הנורווגי
World Cyber Games

**World Cyber Games** (בקיצור WCG) הייתה תחרות הספורט האלקטרוני הבינלאומית הראשונה עם כותרים מרובים, בה מאות ספורטאים של ספורט אלקטרוני מסביב לעולם השתתפו במגוון תחרויות. ידועה גם תחת השם Esports Olympics. אירועי WCG ניסו לחקות טורניר ספורט מסורתי כמו האולימפיאדה: הם כללו טקס פתיחה ומשתתפים ממדינות רבות התחרו על מדליות זהב, כסף וארד.

## היסטוריה
בשנת 2000 נוסדה תחרות World Cyber Games והאירוע, שנקרא אז The World Cyber Games Challenge, פתח את שעריו עם טקס פתיחה ב-7 באוקטובר. האירוע מומן על ידי משרד התרבות והתיירות של דרום קוריאה, משרד התקשורת וחברת סמסונג. הגיעו אליו צוותים מ-17 מדינות כדי להתחרות במשחקי מחשב, ביניהם Quake III Arena, FIFA 2000, Age of Empires II ו-Starcraft: Brood War. הטורניר הסתיים ב-15 באוקטובר. התחרות כללה תחילה 174 מתחרים עם פרסים בשווי כולל של 20 אלף דולר.

בשנת 2001, World Cyber Games ערכה את האירוע המרכזי הראשון שלה בסיאול, דרום קוריאה, עם פרסים בסך 600 אלף דולר. שלב המוקדמות בכל ארץ נערך בין מרץ לספטמבר, כאשר הטורניר המרכזי התקיים בין ה-5 בדצמבר ל-9 בדצמבר. 389 אלף שחקנים השתתפו במוקדמות ו-430 עלו לטורניר הסופי. סך הכל הגיעו אליו קבוצות מ-24 מדינות.

בפברואר 2014 הכריז המנכ"ל אז, בראד לי, על סגירת WCG. 

ב-14 בספטמבר 2018 הוכרז כי WCG תיערך בשיאן, סין ביולי 2019.

## קישורים חיצוניים

* 

## הערות שוליים

קטגוריה:תחרויות ספורט לא פעילות
קולין מקפרלן

**קולין אנדרו איגנשוס פיטר מקפרלן** (באנגלית: **Colin Andrew Ignatius Peter McFarlane**; נולד ב-15 בספטמבר 1961) הוא שחקן ומדבב אנגלי.

## ביוגרפיה
מקפרלן נולד באפר קלפטון שבלונדון להורים מג'מייקה. הוא למד בפרס סקול בקיימברידג', ואחר כך סיים תואר בדרמה מאוניברסיטת לאפבורו.

## קריירה
מקפרלן גילם את מפכ"ל המשטרה ג'יליאן ב. לואב בסרטים "באטמן מתחיל" ו"האביר האפל". הוא הופיע פעמים אחדות בסדרת המדע בדיוני "דוקטור הו". ב-2015 גילם את מורן בפרקים "Under the Lake" ו-"Before the Flood" בעונה התשיעית של הסדרה. עוד הופיע בעונה השלישית של סדרת הבת "טורצ'ווד" בפרקים "ילדי הארץ" בתפקיד נציג הצבא האמריקאי.

בטלוויזיה שיחק מקפרלן בסדרות כגון "השופט ג'ון דיד", "ג'ונתן קריק", "מוות בגן עדן", "האב בראון" ו"הולבי סיטי". עוד הופיע בשתי אופרות סבון פופולריות בבריטניה. בסדרה "איסטאנדרס" גילם את פקד בילוש אירווינג בקו עלילה בשם "מי רצח את לוסי ביל". בספטמבר 2010 הופיע בפרק בסדרה "קורוניישן סטריט" בתפקיד המנתח מר ג'ורדן.

מקפרלן הופיע בקביעות בסדרות טלוויזיה קומיות בהן תוכנית המערכונים "The Fast Show", הסדרה "רנדל והופקירק", "ג'יבס וווסטר", "שתי בירות וחבילת צ'יפס", "הארי ופול" והסיטקום "The Thin Blue Line". הוא שיחק בתפקיד המפקח נוריס בפרק "The Blackout" של הסדרה "Black Books", ובתפקיד המפקח טרנס בראון בפרק הראשון של הסדרה "דירק ג'נטלי". ב-2016 שיחק בתפקיד השופט בהפקה מחודשת של הסיטקום "Porridge".

הוא השתתף בתוכניות הטלוויזיה "M.I. High" ו-"Hounded" של ערוץ CBBC.

ב-2018 הופיע מקפרלן בסרט האימה "מטופל אפס" לצדם של מאט סמית ונטלי דורמר.

### דיבוב
קולו של מקפרלן מוכר מתפקידיו בדמויות ג'יי ג'יי וסקיפ בגרסה המקורית של הסדרה "בוב הבנאי", וכן בתפקיד הקריין בשעשועון הטלוויזיה "The Cube" של רשת ITV. עוד דיבב את אלוהים ואת גוליית בסדרת האנימציה של סיפורי התנ"ך (Testament: The Bible in Animation). ב-1997 שיחק בתפקיד ג'ונה בסדרה "Captain Pugwash". עוד דיבב את ברספורד
העגורן בסרט "תומס הקטר וחברים: מסע מעבר לסודור". תפקידי דיבוב נוספים היו בדמות ת'אדיוס ונט בסדרה המצוירת לילדים "התזמורת של אוסקר", הסוס אלביס בסדרה "Iconicles", ספארקי הדרקון בסדרה "מייק האביר", ודמויות אחדות בפרק "The Sweater" של הסדרה "העולם המופלא של גאמבול".

ב-2014 גילם מקפרלן את הגנרל טרנט סטון בתסכית הדרמה "Osiris" בהפקת Everybodyelse Productions.

### משחקי וידאו
מקפרלן השתתף במספר רב של משחקי וידאו. הראשון היה בדמות ג'וזף ד. טנקה במשחק "Lifeforce Tenka" משנת 1997. עוד גילם את גרג בסדרת המשחקים "Buzz!", שיחק בתפקיד אוואלון סנטריפוג במשחק "LittleBigPlanet 2" משנת 2011, וסיפק דיאלוגים במשחק "באטמן ארקהם נייט". הוא שיחק בתפקיד "The Forgotten One" הנבל במשחק הווידאו "Castlevania: Lords of Shadow".

### תיאטרון
ב-2013 הופיע מקפרלן יחד עם לני הנרי במחזה עטור השבחים "Fences" מאת אוגוסט וילסון בתיאטרון הדוכסית בווסט אנד הלונדוני.

### חיים אישיים
ב-12 ביולי 1993 התחתן מקפרלן עם קייט. יש לו בן בשם ג'ושואה שכיכב בפרסומות לחברת ברקליס.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים ממוצא ג'מייקני

קטגוריה:בוגרי אוניברסיטת לאפבורו
קטגוריה:אנגלים שנולדו ב-1961
מירלן מורזייב

**מירלן מורזייב** (ברוסית: **Мирлан Мурзаев**; נולד ב-29 במרץ 1990) הוא כדורגלן קירגיזי המשחק בעמדת החלוץ בקבוצת האנוי.

## קריירת מועדונים
מורזייב התחיל את הקריירה שלו בקבוצת מולודיוז'נה סבורנאיה וממנה עבר אחרי שנה למוראס-ספורט בישקק. בשנת  מורזייב חתם בדורדוי בישקק.

בינואר  מורזייב הושאל ללוקומוטיב-2 מוסקבה. ב-8 בפברואר 2011 מורזייב חתם בהפועל פתח תקווה מליגת העל. ארבעה ימים לאחר מכן, מורזייב ערך את הופעת הבכורה שלו בליגה בניצחון 1-3 נגד הפועל באר שבע.

בשנת  מורזייב חזר לדורדוי בה שיחק שנתיים.

בקיץ  מורזייב חתם בדניזליספור מליגת המשנה הטורקית בה שיחק עד אמצע העונה, אז חזר לקדנציה שלישית בדורדוי.

בקיץ  מורזייב חתם באפג'ט אפיונספור מהליגה הטורקית החמישית. אחרי שנתיים, חתם בסריק בלדייספור מאותה ליגה. בסיום העונה העפיל עימה לליגה הרביעית.

בקיץ  מורזייב חזר לקירגיזסטן וחתם בחימיק קארה-בלטה, אך כעבור זמן קצר שב לטורקיה וחתם בסומספור.

בינואר  מורזייב חזר לקדנציה רביעית בדורדוי בישקק.

ב-23 באוגוסט 2021 מורזייב חתם בצ'נאיין מהסופר ליג ההודי.

## קריירה בינלאומית
ב-28 במרץ 2009 מורזייב ערך את הופעת הבכורה שלו בנבחרת קירגיזסטן בתיקו 1-1 נגד , בו גם כבש את שער הבכורה שלו.

מורזייב השתתף עם הנבחרת בגביע אסיה בכדורגל 2019.

## תארים
; דורדוי
*ליגת העל הקירגיזית: , , , , 
*גביע הנשיא האסיאתי: 

## קישורים חיצוניים

## הערות שוליים

קטגוריה:כדורגלנים קירגיזים
קטגוריה:חלוצי כדורגל קירגיזים
קטגוריה:כדורגלני הפועל פתח תקווה
קטגוריה:כדורגלני דניזליספור
קטגוריה:כדורגלני צ'נאיין
קטגוריה:כדורגלני נבחרת קירגיזסטן
קטגוריה:כדורגלני גביע אסיה 2019
קטגוריה:כדורגלנים זרים בישראל
קטגוריה:ספורטאים זרים ברוסיה
קטגוריה:ספורטאים זרים בישראל
קטגוריה:ספורטאים זרים בטורקיה
קטגוריה:ספורטאים זרים בקפריסין
קטגוריה:ספורטאים זרים בהודו
קטגוריה:ספורטאים זרים באוזבקיסטן
קטגוריה:ספורטאים זרים בווייטנאם
קטגוריה:ילידי 1990
קטגוריה:קירגיזים שנולדו במאה ה-20
רנאן לודי

**רנאן אוגוסטו לודי דוס סאנטוס** (בפורטוגזית: **Renan Augusto Lodi dos Santos**; נולד ב-8 באפריל 1998) הידוע בשם **רנאן לודי**, הוא כדורגלן ברזילאי שמשחק כמגן שמאלי באתלטיקו מיניירו מליגת העל הברזילאית ובנבחרת ברזיל.

## קריירה
### אתלטיקו פרנאאנסה
רנאן הוא יליד סראנה, שבסאו פאולו. הוא צורף לקבוצת הנוער של אתלטיקו פרנאאנסה בשנת 2012 ועשה את הופעת הבכורה בסריה א' הברזילאית ובמדי הקבוצה הבוגרת ב-14 באוקטובר 2016, בהפסד 0–1 לגרמיו. לודי שיחק באליפות פרנאננסה עד גיל 23 וכבש את שער הבכורה ב-25 במרץ 2018 כשהבקיע את השער הראשון בניצחון 0–5 בבית על מרינגה. שלושה ימים לאחר מכן הוא האריך את חוזהו בקבוצה עד מרץ 2021. לודי הפך לשחקן הרכב קבוע תחת המאמן החדש טיאגו נונס וסייע לקבוצתו לזכות בגביע סודאמריקנה ב-2018 כשהבקיע דאבל במשחק חצי הגמר נגד קראקס הוונצואלנית. ב-10 באוגוסט 2018 חידש את חוזהו עד לשנת 2022.

### אתלטיקו מדריד
ביוני 2019 חתם באתלטיקו מדריד.
במהרה הפך לודי לשחקן הרכב קבוע בקבוצה ושיחק ברוב המשחקים של הקבוצה בעונת 2019/2020. את שער הבכורה שלו באתלטיקו הוא כבש במשחק הליגה מול גרנדה ב-23 בנובמבר 2019, משחק שהסתיים בתיקו 1-1.

### נוטינגהאם פורסט
ב-29 באוגוסט 2022 הושאל לודי לנוטינגהאם פורסט, עם אופציית רכישה ב-30 מיליון אירו. יומיים לאחר מכן, ערך הופעת בכורה בקבוצה, בתבוסה 0–6 למנצ'סטר סיטי.

### אולימפיק מרסיי
ב-14 ביולי 2023 חתם לודי באולימפיק מרסיי.

## תארים
### קבוצתיים
**אתלטיקו פרנאאנסה**
* אליפות פרנה: 2018
* גביע סודאמריקנה: 2018

#### אתלטיקו מדריד
* אליפות ספרד: 2020/2021

;אל-הילאל
* אליפות סעודיה: 2023/2024

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני אתלטיקו פרנאאנסה
קטגוריה:כדורגלני אתלטיקו מדריד
קטגוריה:כדורגלני נבחרת ברזיל
קטגוריה:כדורגלני קופה אמריקה 2021
קטגוריה:כדורגלני נוטינגהאם פורסט
קטגוריה:כדורגלני אולימפיק מרסיי
קטגוריה:כדורגלני אל-הילאל
קטגוריה:כדורגלני אתלטיקו מיניירו
קטגוריה:ברזילאים שנולדו ב-1998
סלמאן אל-פרג'

**סלמאן מוחמד מוחמד אל-פרג**' (בערבית: **سلمان محمد محمد الفرج**; נולד ב-1 באוגוסט 1989) הוא כדורגלן סעודי המשחק בעמדת הקשר בקבוצת ניאום מליגת העל הסעודית.

## קריירת מועדונים
אל-פרג' הוא בוגר מחלקת הנוער של אל-הילאל. ב-20 בדצמבר 2008 ערך אל-פרג' את הופעת הבכורה שלו בליגת העל הסעודית במשחק הליגה נגד נג'ראן. ב-16 במרץ 2012 הבקיע אל-פרג' את שער הבכורה שלו בליגה במשחק הליגה נגד אל-נאצר.

לזכותו של אל-פרג' ארבע אליפויות, שני גביעים וסופר קאפ אחד במדי אל-הילאל.

ב-28 ביולי 2024, לאחר 15 שנים בקבוצה הבוגרת של אל-הילאל חתם אל-פרג' בניאום.

## קריירה בינלאומית
ב-14 באוקטובר 2012 ערך אל-פרג' את הופעת הבכורה שלו בנבחרת ערב הסעודית בניצחון 2–3 נגד קונגו. ב-3 בספטמבר 2015 הבקיע אל-פרג' את שער הבכורה שלו בנבחרת בניצחון 0–7 נגד  במסגרת מוקדמות מונדיאל 2018.

אל-פרג' השתתף עם הנבחרת במונדיאל 2018 וכבש בניצחון 1–2 נגד  במחזור האחרון.

נכלל בסגל נבחרת ערב הסעודית לטורניר מונדיאל 2022.

## תארים
; אל-הילאל
*ליגת העל הסעודית: , , , 
*גביע הנסיך לאלופות: 
*גביע כתר הנסיך הסעודי: , , 
*הסופר קאפ הסעודי: , 

## קישורים חיצוניים

## הערות שוליים

קטגוריה:כדורגלנים סעודים
קטגוריה:מגני כדורגל סעודים
קטגוריה:קשרי כדורגל סעודים
קטגוריה:כדורגלני אל-הילאל
קטגוריה:כדורגלני ניאום
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:סעודים שנולדו ב-1989
קטגוריה:כדורגלנים סעודים באולימפיאדת טוקיו (2020)
טיטנוזאוריים

**טיטנוזאוריים** (שם מדעי: Titanosauridae) היא משפחה של דינוזאורים זאורופודים מקבוצת הטיטאנוזאוריה אשר חיו בין היורה לסוף הקרטיקון. כיום משפחה זו מוטלת בספק וחוקרים רבים רואים משייכים את הסוגים הכלולים בה למשפחות אחרות (כמו האנטארקטוזאוריים) או אף לסוגים ללא משפחה.

בני הקבוצה היו זוחלים בעלי צוואר ארוך וגוף עצום והם ניזונו מעלים בצמרות העצים. הם הכילו ראש קטן יחסית וייתכן שהיו בעלי שריון גרמי.

## סוגי המשפחה
* אמפלוזאורוס (Ampelosaurus)
* ארגנטינוזאורוס (Argentinosaurus) 
* אוסטרוזאורוס (Austrosaurus)
* צ'ובוטיזאורוס (Chubutisaurus)
* אפקתוזאורוס (Epachthosaurus)
* פוטאלונגקוזאורוס (Futalognkosaurus)
* Ligabuesaurus
* Lirainosaurus
* Phuwiangosaurus
* Tangvayosaurus

## קישורים חיצוניים

קטגוריה:טיטאנוזאוריה
קטגוריה:קבוצות זוחלים שהתבטלו
דיינוניכוזאוריה

**דיינוניכוזאוריה** (שם מדעי: Deinonychosauria) היא קבוצה אפשרית הנתונה במחלוקת של דינוזאורים תרופודים מהקבוצה פאראווס הכוללת מיני דינוזאורים מנוצים ואולי גם מכילה את קבוצת האביאלאה ואת ראשוני העופות כמו הארכאופטריקס. הקבוצה נוצרה ב-1969 בידי החוקרים אדווין ה. קולברט ודייל ראסל אך חוקרים רבים לא קיבלו אותה.

בתוך הקבוצה היו שתי משפחות: דרומאוזאוריים וטרודוניים וייתכן שגם היוננלנגיים, אשר היו ככל הנראה בעלי נוצות לאורך גופם ואולי מהם התפתחו העופות. הם היו בעלי רגליים ארוכות שהסתיימו בטפרים חדים כתער. הטרודונים והדרומזאורים הגדולים כמו הדיינוניכוס השתמשו בהם כדי לקרוע טרף לחתיכות והם יכלו לצוד גם חיות גדולות אם הם נעו בלהקות. ואולם הם לא הצליחו לשרוד כאשר הגיע קץ הדינוזאורים בשלהי הקרטיקון לפני 66 מיליון שנה.

## מיון
**משפחה יוננלנגיים (Unenlagiidae)?
**משפחה דרומאוזאוריים (Dromaeosauridae)
**משפחה טרודוניים (Troodontidae)
*קבוצה אביאלאה (Avialae) - ממנה התפתחו העופות (?)

## קישורים חיצוניים

100px|ימין|ממוזער|תרשים של התחלקות הקבוצה

קטגוריה:ערכים שבהם תבנית בריטניקה אינה מתאימה
קטגוריה:פאראווס
ראיין פורסום

**ראיין פורסום** (באנגלית: **Ryan Foursome**) הוא מטוס קל, חד-מנועי, מתוצרת יצרנית המטוסים האמריקאית **[[ראיין איירונאוטיקל קומפני]]** אשר יוצר בארצות הברית.

הטיסה הראשונה בוצעה בשנת 1930.

יוצרו 3 יחידות.

דגמי "ראיין פורסום" כונו "Baby Brougham".

דגם "C-2" אבד במהלך מעבר טרנס-אטלנטי של הטייסים אלכס לואב (Alex Loeb) וריצ'רד דקר (Richard Decker) בנובמבר 1939. המטוס היה בדרכו לאירלנד כאשר יעדו הסופי של האווירון היה פלשתינה. האווירון המריא מניו יורק ב-8 בנובמבר 1939.

## גרסאות "ראיין פורסום"
* "C-1" - הורכב בדגם מנוע מסוג "Wright R-760 Whirlwind" , הדגם היה קרוי גם: "C-1 Foursome" (יוצרו 2 יחידות).
* "C-2" - הורכב בדגם מנוע כוכבי מסוג מנוע דיזל מסוג "Packard DR-980"  (יוצרה 1 יחידה).
## סוגי מנועים שהורכבו ב-"ראיין פורסום"

## "ראיין פורסום"
* צוות - טייס אחד.
* קיבולת - 3 נוסעים.
* אורך - 27 רגל (8.41 מטר)
* מוטת כנפיים - 39 רגל (11.96 מטר).
* טווח: 600 מייל (960 ק"מ).
* מהירות מקסימלית: 128 מייל (205 קמ"ש)
* פנים האווירון היה מרוהט בהידור עם מושבים מרופדים.
* דלת כניסה רחבה.

## תמונות

קובץ:Ryan C-1 Foursome Aero Digest March,1930.jpg | "ראיין פורסום"
קובץ:Ryan C-1 Foursome interior Aero Digest March,1930.jpg | "ראיין פורסום" - מבט לתוך האווירון
קובץ:Packard DR-980 USAF.jpg | מבט למנוע הדיזל אשר הורכב בדגם "C-2" של ה"ראיין פורסום" (מנוע כוכבי 9 צילינדרים)

## ראו גם
* ראיין S-C
* ראיין YO-51 דרגון פליי

## קישורים חיצוניים

## הערות שוליים

קטגוריה:מטוסים קלים
קטגוריה:כלי טיס אמריקאיים
קטגוריה:כלי טיס ראיין איירונאוטיקל קומפני
נרתיקנית

**נרתיקנית** (שם מדעי: *Sabella*) היא סוג של תולעת ימית מסדרת הנרתיקניות , הנמנית עם מחלקת הרב-זיפיות שבמערכת התולעים הטבעתיות. סוג זה של התולעת הנרתיקנית מונה כ-90 מיני תולעים.
## מאפיינים
הנרתיקניות הן תולעים החיות בתוך נרתיק שהפרישו מגופן. מבנה הנרתיק והחומרים המרכיבים אותו שונים, יש נרתיקניות כגון הסרפולה המפרישות נרתיק גירני קשה ומפותל הדבוק לסלעים בקרבת החוף. מינים אחרים מפרישים ריר דביק ומדביקים אליו שברי קונכיות וגרגרי חול. בים סוף יש נרתיקניות הבונות את נרתיקיהן בתוך אלמוגים והאלמוגים הגדלים יוצרים חומת אבן סביב הנרתיק. הנרתיק הקבוע משמש לתולעת מקום מחסה ומגן עליה מפני טורפים ומפגעים שונים. בהופיע אויב מתכווצת הנרתיקנית בתוך נרתיקה ונעלמת מעין רואה. עם חלוף הסכנה היא מציצה החוצה ופורשת מפתח הנרתיק בחניני ראש הנראים כמשפך נוצות. משפך הנוצות הזה בנוי מבחניני התולעת, ממחושיה ומזיפים שונים. בחניני הראש הללו משמשים את הנרתיקנית לנשימה, בו מצויים איברי החוש שלה, ובעיקר משמש הוא לציד, ביוצרו מעין רשת עדינה שבה נתפסים פלנקטון ופירורי חומר אורגני.

## קישורים חיצוניים

* 

* נרתיקנית, באתר "פוצקר": מדריך החי והצומח בים התיכון

## הערות שוליים

קטגוריה:בעלי חיים שתוארו ב-1767
קטגוריה:טקסונים שתוארו בידי קארולוס לינאוס
קטגוריה:נרתיקניות
אגירשו

**אַגִירֵשוּ** (ברומנית: **Aghireșu**, בהונגרית: **Egeres**, אֵגֵרֵש) הוא כפר גדול במחוז קלוז' שברומניה.

## יהודי אגירשו
יהודי הקהילה בכפר היו קשורים לעיר הסמוכה קלויזנבורג ורובם עסקו במקצועות הקשורים למכרות הפחם הקיימים באזור. מכרות הפחם היו לרוב בבעלות יהודית, רופאי הכורים היו יהודים ומעט מהיהודים עסקו גם בפקידות.

על פי מפקד שנערך בקהילה בשנת 1944 לא היה לקהילה רב, וחיו בה 104 יהודים. לא ידוע מה קרה עם הקהילה היהודית בזמן השואה. לאחר מלחמת העולם השנייה חזרו כ-30 יהודים לכפר, אך הם לא נותרו בו לאורך זמן והקהילה נסגרה רשמית.

## ערים תאומות
*

## לקריאה נוספת
*יוסף שוויצר, **קהילות הונגריה**, עמוד 8
*אגאראש, בתוך: **[[פנקס הקהילות]] רומניה**, עמוד 253

## קישורים חיצוניים

קטגוריה:רומניה: כפרים
קטגוריה:קהילות יהודיות שהושמדו בשואה
הבולשת חוקרת

**הבולשת חוקרת** הוא סרט פשע ישראלי משנת 2000 בבימויו ובהפקתו של מרק רוזנבאום לפי תסריט של חיים מרין, עם אקי אבני, משה איבגי ואסנת פישמן בתפקידים הראשיים.

הסרט הופק בתקציב של כ-600 אלף דולר, שחולקו מומן על ידי השותפות המוגבלת להפקת סרטים "דלין", שבשליטת משפחת רוטלוי.

## עלילה
הסרט הוא סיפור על חוקר משטרה שאפתן, המקבל מידע אנונימי כי עבריין, זמר מזרחי לשעבר עומד מאחורי שורה של מעשי שוד. הוא עוצר אותו ומתחיל בחקירה אינטנסיבית. במהלך החקירה הוא מתאהב באשתו של העבריין. החקירה הופכת לאובססיה פרטית שלו.

היהלומן אברמוב (מרק רוזנבאום) יוצא מביתו עם תיק עמוס ביהלומים ותכשיטים, ונשדד באופן ברוטלי על ידי שני עבריינים שפניהם מכוסים בקסדות. הוא נפצע קשה ומת אחר כך בבית החולים.

המפקח מיכה שטיין (אקי אבני) מקבל שיחת טלפון אנונימית הקושרת את שלום שלום (משה איבגי), זמר מזרחי, לשוד. הוא עוצר את שלום ומנסה לשבור אותו באמצעים שלא מקובלים על מפקדיו פקד אוחנה (דוד דנינו) ומפקד התחנה ניצב משנה גולדווסר (ינקול גולדווסר).

שלום נשוי לזוהר (אסנת פישמן) אך בוגד בה עם חברתו סילבי (אסי לוי). הוא חוקר את זוהר ותוך החקירה הוא נמשך אליה אך היא מסרבת להצעותיו.

בין מיכה לשלום מתנהל משחק של חתול ועכבר אך שלום לא נשבר ומהתל כל הזמן במיכה שחמתו הולכת וגוברת. גם מסילבי אינו מצליח לסחוט הודאה.

מתברר שאת השוד עשו שני העבריינים מומי (חיים רנן) ורובי (אייל רוזלס). הם העבירו את השלל לסילבי וזו העבירה אותו לשלום. הם מפעילים לחץ כבד על זוהר שתסגיר היכן השלל ולבסוף רוצחים אותה.

מיכה לא מוכן להרפות משלום למרות אזהרות מפקדיו ביחד עם השוטר רוני (איציק ג'ולי) והשוטרת עדי (שרון זליקובסקי) הם מסיעים את שלום בלילה למקום שומם, שם מאלץ מיכה את שלום להודות באיומי אקדח. שלום מצליח לתפוס את האקדח ולכוון אותו לעבר מיכה אך אין כדור בקנה. שלום מתחיל לברוח ומיכה יורה והורג אותו.

## פרסים
* פרס אופיר 2000 (מועמד ל-8 פרסים: הסרט; הבמאי - מרק רוזנבאום; התסריט - חיים מרין; השחקן הראשי - משה איבגי; השחקנית הראשית - אסנת פישמן; שחקן המשנה - אקי אבני; שחקנית המשנה - אסי לוי; העריכה - ענת לוברסקי)
* פסטיבל הקולנוע ירושלים 2000 (זוכה פרס התסריט - חיים מרין)

## שחקנים

## קישורים חיצוניים

* הסרט המלא לצפייה בתשלום באתר ארכיון ישראלי לסרטים - סינמטק ירושלים
* הבולשת חוקרת, באתר קרן הקולנוע הישראלי

## הערות שוליים

קטגוריה:סרטים בעברית
קטגוריה:סרטי פשע ישראליים
קטגוריה:סרטים ישראליים משנת 2000
שערה חודרנית

ממוזער|שערה הפוכה
**שערה חודרנית** (באנגלית: *Ingrown hair*), נקראת גם **שערה הפוכה** או **שערה כלואה**, היא שערה הצומחת מתחת העור. כתוצאה מכך נוצר ניפוח של העור, שעלול לגרום לפוליקוליטיס, (הצטברות מוגלה בזקיק השערה הגורמת לתהליך דלקתי מקומי).

## גורמים
צמיחת שערה מתחת העור מתרחשת כאשר שערה נשברת או נחתכת קרוב מאוד לגובה פני העור, כך שבתהליך הצמיחה עליה לעבור את שכבת האפידרמיס. השערה מתחילה לצמוח בזווית קלה, עד שהיא מגיעה לשכבת העור העליונה, אך אינה מצליחה לחצות אותה, ובמקום לפרוץ אל פני העור, היא נוטה ומוסיפה לצמוח בין שכבות העור.

צמיחת שערה הפוכה נגרמת עקב: 
* טיפול לקוי בשערה
** גילוח באמצעות סכין גילוח - פעולה שבה נדרש הפעלת לחץ גדול על העור בזמן הגילוח, מה שעלול לגרום לגילוח עמוק יותר מפני העור
** טיפול להסרת שיער לא מקצועי - בעיקר אם מריטת השיער נעשית ההפך מכיוון הצמיחה של השיער או בדרך השוברת או קורעת את השיער ולא מורטת אותו
* שפשוף בגדים על העור - שכיח במיוחד באנשים הלובשים בגדים צמודים, מה שמקשה על יכולתה של השערה לצמוח, גם שיער קיים עלול להישבר כתוצאה מהשפשוף. 
* בעלי עור יבש מצויים בסיכון גבוה יותר להיווצרות שערה הפוכה.
* בגילאי העשרים, בהם הגוף עוד מתפתח, נגרמת שערה הפוכה אף בחלקי עור במקומות הנתונים תחת לחץ מתמיד כגון עצם הזנב.
היתכנות מקרה של שערה הפוכה שכיחה בחלקי עור בהם ישנם ריבוי שיער וריבוי זיעה כמו בית השחי, הטבור, פי הטבעת ועצם הזנב.

## טיפול
כצעד ראשון יש להרחיק את השערה הפגומה. לרוב ניתן לעשות זאת באמצעות חישוף קצה השערה ושליפתה על ידי מלקטת (פינצטה) וחיטוי האזור הפצוע באמצעות חומרי חיטוי. לחלופין, ניתן להשתמש בבנזואיל פראוקסיד, או בתכשיר המכיל חומצה סליצילית בריכוז נמוך, במריחה על אזור השערה, ובקומפרסים חמים. ניתן גם להיעזר בטיפול של קוסמטיקאי, אך במקרים של התפתחות פצע דלקתי מומלץ לפנות לרופא עור.

במקרים בהם השערה מכה שורש ומתפתח ענף שערות, תהליך הטיפול יכול להיות ניקוז תקופתי של המוגלה או ניתוח בו כורתים את האזור הנגוע ואת שכבות העור שתחתיו.

## קישורים חיצוניים

## הערות שוליים

חודרנית
ראיין S-C

**ראיין S-C** (באנגלית: **Ryan S-C**) הוא מטוס קל, ספורטיבי, חד-מנועי, מתוצרת יצרנית המטוסים האמריקאית **[[ראיין איירונאוטיקל קומפני]]** אשר יוצר בארצות הברית. הטיסה הראשונה התבצעה בשנת 1937.

יוצרו 13 יחידות.

"S-C" פירושו: Sport Cabin.

בדגמי "ראיין S-C" תצורת כן הנסע קבועה (לא מתקפל).

## גרסאות "ראיין S-C"

* "S-C" (מאוחר יותר היה קרוי "S-C-M") אב טיפוס אשר הורכב מנוע 4 צילינדרים בטור, המפיק 150 כ"ס, מנוע מסוג "Menasco Pirate" .
* "S-C-W" - הורכבו מנועים כוכבים מסוג "Warner Scarab" , 7 צילינדרים  המספקים 145 כ"ס (יוצרו 12 יחידות).
* "L-10" (המטוס היה בשרות חילות האוויר של צבא ארצות הברית משנת 1942).

## תמונות

קובץ:Ryan SCW-145 (NC18914) - 1.jpg | "ראיין S-C" 
קובץ:Ryan SCW-145 (NC18914).jpg | "ראיין S-C" 
קובץ:RYAN SCW-145.jpg | "ראיין S-C" 



קובץ:Ryan SCW 3-view L'Aerophile January 1938.jpg | "ראיין S-C" - שרטוט תלת מימדי
 

## ראו גם
* ראיין פורסום
* ראיין YO-51 דרגון פליי

## קישורים חיצוניים

* 
* 
* 

## הערות שוליים

קטגוריה:מטוסים קלים
קטגוריה:כלי טיס אמריקאיים
קטגוריה:כלי טיס ראיין איירונאוטיקל קומפני
דנטון וולץ'

**מוריס דנטון וֵולְץ**' (באנגלית: **Maurice Denton Welch**; 29 במרץ 1915 - 30 בדצמבר 1948) היה סופר וצייר אנגלי.
## ביוגרפיה
וולץ' נולד בשאנגחאי ובילה את מרבית שנות ילדותו בסין, חוויוה שתיאר בספרו הראשון, ספר האוטופיקשן "הפלגת בכורה" שזכה להצלחה מועטה אך ארוכת-שנים וקנתה לו מוניטין. עם זאת לא היה בכוונתו להיעשות לסופר, והוא למד אמנות בלונדון כדי להיעשות לצייר. 
בהמשך פרסם את נובלת ההתבגרות "עלם" (In Youth is Pleasure), וקובץ סיפורים בשם "אמיץ ואכזר". לאחר מותו פורסם רומן אוטוביוגרפי בלתי גמור פרי עטו בשם "קול מבעד לענן".

בגיל 20 נפגע וולץ' על ידי רכב בזמן שרכב על אופניים במחוז סארי וסבל משבר בעמוד השדרה. הוא לא נותר משותק, אך סבל מכאבים רבים ומשחפת בעמוד השדרה (מחלת פוטס), שלבסוף הביאה למותו המוקדם בגיל 33.

הסופר ויליאם ס. בורוז הכתיר את וולץ' כסופר המשפיע ביותר על יצירתו, ואף הקדיש לו את אחד מספריו.

## תרגומים לעברית
* **עלם** (In Youth is Pleasure), תרגם ארז וולק, הוצאת אפרסמון, 2023.

## לקריאה נוספת
* De-la-Noy, Michael, *The Making of a Writer* (1984).
* Methuen-Campbell, James, *Denton Welch, Writer and Artist* (Carlton-in-Coverdale: Tartarus Press, 2002),  and (2003) .

## קישורים חיצוניים

* 
* 

קטגוריה:סופרים בריטים
קטגוריה:ציירים בריטים
קטגוריה:בריטים שנולדו ב-1915
קטגוריה:בריטים שנפטרו ב-1948
אפיפניוס הראשון

[250px|ממוזער|שמאל|הצגת הטומוס המייסד של [הכנסייה האורתודוקסית האוקראינית. אפיפניוס משמאל ונשיא אוקראינה פטרו פורושנקו, מימין. 7 בינואר 2019]]
**אפיפניוס הראשון** (באוקראינית: **Епіфаній**; שם חילוני: **סרגיי פטרוביץ' דומנקו**, נולד ב-3 בפברואר 1979) הוא המטרופוליט של קייב וכל אוקראינה (Митрополит Київський і всієї України) הראשון. ראש הכנסייה האורתודוקסית האוקראינית החל מה-15 בדצמבר 2018.

## תולדות חייו
נולד בווקוב שבמחוז אודסה, אוקראינה. בשנת 1996 החל ללמוד בסמינר התאולוגי בקייב, ולאחר שלוש שנים עבר לאקדמיה התאולוגית, אותה סיים בשנת 2003 בתואר דוקטור לתאולוגיה. בשנים 2006-2007 למד פילוסופיה באוניברסיטת אתונה. עם שובו לקייב מונה לראש המחלקה לפילולוגיה באקדמיה התאולוגית של קייב, היה לנזיר ולקח לעצמו את השם "אפיפניוס".

ב-2008 היה למזכירו האישי של פליארט דניסנקו, ראש הכנסייה האורתודוקסית של אוקראינה - פטריארכיית קייב (UOC-KP; Украї́нська Правосла́вна Це́рква – Ки́ївський Патріарха́т (УПЦ-КП), אשר נשא בתואר "פטריארך קייב", תואר שלא הוכר על ידי שאר הפטריארכים של הכנסייה האורותודוקסית. ב-2009 מונה לבישוף וישגורוד מטעם UOC-KP. ב-2010 מונה לרקטור האקדמיה התאולוגית של קייב.

ב-23 בינואר 2012 העניק לו פליארט דניסנקו את התואר ארכיבישוף. ב-2013 מונה לממונה על דיוקסיות בילה צרקווה ופריאסלאב-חמלניצקי וחבר הסינוד הקדוש (חבר בכירי הכנסייה).

ב-15 בדצמבר 2018 נבחר אפיפניוס בן ה-39 על ידי ועידת איחוד הכנסיות האוקראיניות לכהן כראש (פרימאט) הכנסייה החדשה - הכנסייה האורתודוקסית האוקראינית בתואר מטרופוליט של קייב וכל אוקראינה.

בטקס הראשון שנשא לאחר בחירתו, לא הזכיר את קיריל הראשון של מוסקבה, ראש הכנסייה האורתודוקסית הרוסית, אליה הייתה הכנסייה האוקראינית כפופה עד אז. בכך ביטא את שחרורה של כנסייתו משליטת מוסקבה.

ב-5 בינואר יצאו נשיא אוקראינה, פטרו פורושנקו, המטרופוליט אפיפניוס, פליארט דניסנקו ובכירים נוספים לאיסטנבול. באותו יום קיים אפיפניוס קיים טקס דתי יחד עם ברתולומאיוס פטריארך קונסטנטינופול. למחרת, במסגרת טקסי חג ההתגלות, הוענק לו הטומוס הרשמי, המאשר חוקית את כינון הכנסייה האוקראינית.

## פעילות אקדמית ונוספת
אפיפניוס הוא ראש ועדת העורכים של כתבי העת של האקדמיה התאולוגית וחיבר מאמרים ומונוגרפיות בנושאי דת ויחסי דת ומדע ודת וחברה. הוא דמות מוכרת בממשל האוקראיני ומשמש כיועץ למשרדי ממשלה שונים בנושאי דת. בעל עיטור מסדר ההצטיינות ( דרגות III ו-II) ועיטורים אזרחיים נוספים.

## קישורים חיצוניים

* Metropolitan Epifaniy (Dumenko) Becomes Primate of One Local Orthodox Church of Ukraine
* History in the making: future Ukrainian Orthodox Church elects its Primate
* Bishop Epifaniy (Dumenko) elected Primate of the “Orthodox Church in Ukraine”

## הערות שוליים

קטגוריה:אוקראינה: דת
קטגוריה:אנשי דת אוקראינים
קטגוריה:אנשי דת נוצרים
קטגוריה:ארכיבישופים אורתודוקסים
קטגוריה:אוקראינים שנולדו ב-1979
ראיין YO-51 דרגון פליי

**ראיין YO-51 דרגון פליי** (באנגלית: **Ryan YO-51 Dragonfly**) היה מטוס ריגול  חד-מנועי, דו-מושבי, מתוצרת יצרנית המטוסים האמריקאית **[[ראיין איירונאוטיקל קומפני]]** אשר יוצר בארצות הברית בשנת 1930 עבור הגיס האווירי של צבא ארצות הברית.

יוצרו 3 יחידות.

"Dragonfly" פרוש: שפרירית.

## המטוס

* שני מושבים (טייס + סייר אוויר).
* כנף עליונה.
* מטוס פתוח ללא חופה.
* בדגמי "ראיין YO-51 דרגון פליי" הורכב מנוע רדיאלי 9  צילינדרים, המפיק 440 כ"ס ב-2,300 סל"ד מסוג "Pratt & Whitney R-985 Wasp Junior"   מודל "21 Wasp"
* תצורת כן הנסע קבועה (לא מתקפל).
* דגמי "ראיין YO-51 דרגון פליי" היו בשרות מבצעי עד אוקטובר 1941, ואז הועברו לירידי אוויר מסחריים.

## תמונות

קובץ:YO-51 on ground.jpg | "ראיין YO-51 דרגון פליי"
קובץ:Ryan YO-51.jpg | "ראיין YO-51 דרגון פליי"


## ראו גם
* ראיין פורסום
* ראיין S-C

## קישורים חיצוניים

* "ראיין YO-51 דרגון פליי" (gettyimages.com/detail/video/rear-shot-pilot-adjusts-wing-tilt-on-the-ryan-news-footage)

## הערות שוליים

קטגוריה:מטוסים קלים
קטגוריה:כלי טיס אמריקאיים
קטגוריה:מטוסי ריגול אמריקאיים
קטגוריה:כלי טיס ראיין איירונאוטיקל קומפני
אהבה, מוות וציפורי שיר

**אהבה, מוות וציפורי שיר** (באנגלית: **Death and Nightingales**; **מוות וזמירים**) היא מיני-סדרה בריטית מסוגת הדרמה ההיסטורית משנת 2018, המבוססת על רומן באותו שם מאת יוג'ין מקייב. בסדרה מככבים אן סקלי, ג'יימי דורנן ומת'יו ריס. ב-26 בנובמבר 2018 שודרה הסדרה לראשונה בערוץ RTÉ One באירלנד, ויומיים אחר כך בערוץ BBC Two בבריטניה.

## תקציר עלילה
הסיפור מתרחש בשנת 1885 באירלנד, והוא עוקב אחר בת' וינטרס (אן סקלי), צעירה שנאבקת לשלוט בגורלה. ביום הולדתה ה-23 היא מחליטה לברוח מביתה ומהקשר הבעייתי שבינה לבין אביה החורג, בילי (מת'יו ריס), בעזרתו של אהובה ליאם וורד (ג'יימי דורנן).

## צוות השחקנים
* אן סקלי – בת' וינטרס, בתו החורגת של בילי וינטרס
* מת'יו ריס – בילי וינטרס, אביה החורג של בת', ובעל האחוזה קלונואלה
* ג'יימי דורנן – ליאם וורד
* שרלין מק'קנה – מרסי בויל, משרתת בקלונואלה
* שון מקגינלי – בישוף דונלי, איש הכנסייה המקומי
* מרטין מק'קאן – פרנק בלסינג, חבר של ליאם
* מייקל סמיילי – מקגונל האילם
* פרנסיס מגי – מיקי דולפין, עובד באחוזה
* ואלין קיין – קתרין וינטרס, אמא של בת'

## הפקה
ג'יימי דורנן וכותב הסדרה אלן קוביט, שתפו פעולה בעבר בסדרת הטלוויזיה "החטא הקדמון". צילומי הסדרה נערכו במחוז פרמנה ובבית ספרינגהיל, קרוב למאנימור במחוז לונדונדרי בצפון אירלנד.

חברת Red Arrow Studio הפיצה את הסדרה. הפרק הראשון שודר בערוץ BBC Two ב-28 בנובמבר 2018.

## ביקורת
הסדרה קיבלה ביקורות פושרות מהמבקרים. באתר Rotten Tomatoes ניתן לסדרה דירוג של 73% בציון ממוצע של 6.0 מתוך 10 המבוסס על 11 סקירות. ג'ררד או'דונובן מהדיילי טלגרף נתן לסדרה ארבעה כוכבים מתוך חמישה ושיבח אותה. קרול מידגלי מהטיימס הייתה ביקורתית יותר ותיארה את הסדרה "דרמה כבדה עם דיאלוג דל ומעט מאוד שמחה". אד קאמינג מעיתון האינדפנדנט נתן לסדרה שלושה כוכבים מתוך חמישה.

## קישורים חיצוניים

* 

## הערות שוליים

קטגוריה:מיני-סדרות טלוויזיה
קטגוריה:סדרות טלוויזיה בריטיות שעלו לשידור בשנות ה-2010
צלדמלק

**צלדמלק** (בהונגרית: **Celldömölk**) היא עיר במחוז ואש שבמערב הונגריה. אחת מערי התיירות הגדולות בהונגריה.

## היסטוריה

## יהודי צלדמלק
בשנת 1840 הגיע לעיר יהודי אחד אליו הצטרפו ברבות השנים משפחות נוספות. הקהילה השתייכה לזרם הנאולוגי ובשנת 1874 נוסדה בעיר חברה קדישא והוקצה שטח לבית עלמין. בשנת 1908 הוקמו במקום בית כנסת ותלמוד תורה.

באותן שנים פרשו מספר משפחות חרדיות מהקהילה ויסדו קהילה אורתודוקסית קטנה שהקימה בית כנסת משלה. בית הספר היהודי היה משותף לשתי הקהילות. רב הקהילה היה הרב מרדכי גרינברג, תלמידו של בעל השבט סופר מפרשבורג.

יהודי הכפר תמכו ברעיון הציוני ואף תרמו בעין יפה לקרנות הלאומיות ועודדו את הוראת השפה העברית. בשנת 1930 חיו בצלדמלק 451 יהודים.

### אנטישמיות ו[[השואה]] בצלדמלק
בימי הטרור הלבן נרצחו ארבעה מיהודי העיר בידי פורעים שהוסתו על ידי כומר העיר. בית הדין ההונגרי קיבל בהבנה את מניעיהם של הרוצחים ולא הענישם.

במאי 1944 נלקחו יהודי צלדמלק ליאנושהאזה בה רוכזו כל יהודי הסביבה ומשם הועברו לגטו בשארוואר. ב-8 וב-10 ביוני הובלו יחד עם כל יושבי הגטו בקרונות למחנה אושוויץ.

לאחר מלחמת העולם השנייה חזרו לעיירה כ-94 יהודים, רובם יהודים שנלקחו לעבודות הכפייה. וניסו לחדש את חיי הקהילה אך במהלך השנים עלו רובם לישראל. בשנות השישים של המאה ה-20 נותרו בצלדמלק ארבע משפחות יהודיות.

## ילידי המקום
* **[[אנדור נמט]]** (1891 – 1953) היה סופר, משורר, מתרגם ספרותי, מבקר יהודי-הונגרי.
* **מיהאי בורוש** (במקור **מיקשה ויינר**, 1877 – 1945) היה סופר, עיתונאי, תסריטאי, אסתטיקאי יהודי-הונגרי, מהנדס ראשי ברכבות הונגריה (מ.א.ב).

## ערים תאומות
* 
* 
* 
* 

## לקריאה נוספת
*צלדמלק בפנקס הקהילות הונגריה, עמוד 455–456
*צלדמלק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 344. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
*קהילת צלדמלק באתר בית התפוצות
* 
*  אליו גורשו יהודי צלדמלק

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
דמיטרי סקופינצב

**דמיטרי ולדימירוביץ' סקופינצב** (נולד ב-2 במרץ 1997 בעיר וורונז', רוסיה) הוא כדורגלן רוסי המשחק כקשר במועדון דינמו מוסקבה.

## קריירה
### קריירת מועדונים

הוא התחיל לשחק כדורגל בעיר הולדתו וורונז'. בשנת 2010, הוא עבר לאקדמיה של דינמו מוסקבה בסיועו של קונסטנטין סרסאניה עבור 136 אלף רובל, משם הוא עבר לקבוצת הנוער של זניט. לאחר ששיחק בקבוצת הנוער של המועדון עונה אחת, הוא עבר לר.ב. לייפציג, זאת בעצתו של אנטולי טימושצ'וק. הוא עבר תמורת 1.8 מיליון יורו, אבל חודש לאחר מכן הועבר לקבוצת ליפרינג, מועדון אחר שממומן על ידי רד בול והתמודד בליגה האוסטרית הראשונה. הוא ערך 13 מפגשים במדיה וב-23 באוקטובר 2015 עלה בהופעת בכורה במשחק נגד וינר נוישטאדט. ב-2016 הוא חתם על חוזה לשלוש שנים עם רוסטוב. ב-29 באוקטובר 2016, הוא עשה את הופעת הבכורה שלו בפרמייר ליג הרוסי במשחק נגד אמקאר פרם כשעלה להחליף בדקה 87 את דניס טרנטייב.

## קישורים חיצוניים

## הערות שוליים

קטגוריה:בלמי כדורגל רוסים
קטגוריה:כדורגלנים רוסים
קטגוריה:כדורגלני דינמו מוסקבה
קטגוריה:כדורגלני קרסנודאר
קטגוריה:כדורגלני בלטיקה קלינינגרד
קטגוריה:כדורגלני ליפרינג
קטגוריה:כדורגלני רוסטוב
קטגוריה:כדורגלני נבחרת רוסיה
קטגוריה:רוסים שנולדו ב-1997
ראיין סונדרס

**ראיין פיליפ סונדרס** (באנגלית: **Ryan Philip Saunders**; נולד ב-28 באפריל 1986) הוא מאמן כדורסל אמריקאי, בנו של מאמן העבר פליפ סונדרס.

## נעורים וקריירת מכללות
סונדרס נולד בעיר מדינה שבמינסוטה, בזמן שאביו פליפ סונדרס שימש כעוזר מאמן בקבוצת הכדורסל של אוניברסיטת מינסוטה. בשנים הבאות עברה המשפחה להתגורר באוקלהומה, בוויסקונסין ובדקוטה הדרומית בשל תפקידיו השונים של פליפ כמאמן, ובשנת 1995 חזרה למינסוטה כאשר מונה למאמנה של מינסוטה טימברוולבס מליגת ה-NBA. בשנים 2004–2008 למד ראיין באוניברסיטת מינסוטה, ובשנתיים הראשונות אף שיחק כרכז בקבוצת הכדורסל שלה, בה שיחק בעבר אביו. בשתי עונות אלו מיעט לקבל דקות משחק, וקלע בסך הכול 5 נקודות ב-20 המשחקים בהם שותף.

## קריירת אימון
לקראת עונת  צורף לצוות האימון של קבוצת וושינגטון ויזארדס, לאחר שאביו פליפ מונה למאמנה. לאחר כשנתיים וחצי, בהן רשמה הקבוצה מאזן ניצחונות שלילי 51–130 (28.2%), פוטר פליפ מתפקידו והוחלף על ידי רנדי ויטמן, תחתיו המשיך לשמש ראיין כעוזר מאמן עד סיום עונת .

בקיץ 2014 חזר לשתף פעולה עם אביו, הפעם כעוזרו במינסוטה טימברוולבס. באוקטובר 2015 נפטר פליפ סונדרס שסבל מלימפומת הודג'קין, ובשלוש העונות הבאות המשיך ראיין לשמש כעוזר מאמן במינסוטה תחת המאמנים סם מיטשל וטום ת'יבודו.

ב-6 בינואר 2019, לאחר שפתחו את עונת  עם מאזן שלילי 19–21, פיטרו הטימברוולבס את ת'יבודו מתפקידו, ומינו את סונדרס כמחליפו. באותה עת היה סונדרס המאמן הראשי הצעיר ביותר בליגה, בגיל 32.

## קישורים חיצוניים

* סטטיסטיקות האימון של סונדרס ב-NBA, באתר basketball-reference

## הערות שוליים

קטגוריה:אמריקאים ילידי מינסוטה
קטגוריה:מינסוטה: כדורסלנים
קטגוריה:כדורסלני אוניברסיטת מינסוטה
קטגוריה:מאמני כדורסל אמריקאים
קטגוריה:מאמני מינסוטה טימברוולבס
קטגוריה:אמריקאים שנולדו ב-1986
בית העלמין היהודי ביאשי

**בית העלמין היהודי של העיר [[יאשי]]** (ברומנית: **Cimitirul evreiesc din Iași**), בירת נסיכות מולדובה, ולאחר איחוד הנסיכויות הרומניות ברומניה בירת חבל מולדובה והעיר השנייה בגודלה ברומניה, ידוע על קיומם של לפחות שני בתי עלמין יהודים במהלך הזמן.

ההיסטוריון החובב יעקב פסנתיר איתר ביאשי מצבות של יהודים המתוארכות לשנים 1467 ו-1549, אולם מניחים שהיו יהודים במקום גם לפני כן. ההיסטוריון הרב ד"ר אברהם מאיר הלוי התפלמס עם נתון זה וטען שהמצבות היהודיות הישנות ביותר ביאשי מתוארכות לשנת 1648, אך משערים שהוא לא מצא את בית העלמין היהודי הישן ביותר, משום שזה נהרס מפגעי השנים. מרבית יהודי יאשי של אותה תקופה היו יהודים ספרדים, נתינים עות'מאניים, לכן בסוף המאה ה-16, כשהשליט ארון וודה הרג את הטורקים (בדומה למעשיו של מיכאי האמיץ בבוקרשט) הוא הרג גם את יהודי המקום המזוהים עם הטורקים.

בית העלמין היהודי, שהתקיים בשכונת צ'יורקי טטראש (Ciurchi Tătărași) התמלא, לכן היהודים חנכו ב-1881 בית עלמין חדש יותר בשכונת פקוראר (Păcurari). בדצמבר 1909, ביאשי, מנהל הפרפקטורה אסר על הקברנים היהודים לבצע את מלאכתם בבית העלמין היהודי. ההנמקה הייתה שבית העלמין נמצא מחוץ לתחומי העיר, לכן נחשב לשטח חקלאי וליהודים אסור לעבוד בחקלאות...

## קיצו של בית העלמין הישן
את בית העלמין הישן, שהשתרע על פני חמישה הקטרים והיה מוקף חומה בגובה שלושה מטרים, הרסו בתקופת שלטונו של יון אנטונסקו והיהודים אולצו להוציא משם את עצמות הנקברים ולעבירם לבית העלמין האחר. השטח נועד לבניית שיכוני פועלים, כדי לפתור את מצוקת המגורים, שנבעה מתנועת פליטים ומהצפות אחד הנחלים. החשש של הרומנים ממגורים על הקברים הכשיל את התוכנית, על חלק משטח בית העלמין, שפונה, נבנו בניני מגורים ועל היתרה הוקם פארק Tătărași עם מתקני שעשועים ושולחנות שחמט. ב-7 באוגוסט 1943 אישר ראש עיריית יאשי את הריסת חומת בית העלמין הישן והמלאכה הוטלה על 200 מגויסים קדם-צבאים. היהודים הוזמנו להוציא את שרידי מתיהם מבית העלמים ולהעביר אותם משם ורבים עשו זאת והעבירו את השרידים לקברים משותפים בבית העלמין החדש, אך היו גם מתים, שלא היה להם דואג. המצבות נופצו ושימשו לריצוף דרכים וייצוב קרקעות נסחפות. לניפוץ המצבות הופעלו מגויסים קדם צבאים ועובדים נוספים, אך בעקבות התערבות מנהיגים כנסייתיים הוחלט להרחיק מעבודה זו את הנוצרים ולהטילה על מאה יהודים כעבודת כפייה. על היהודים הוטלה מכסה של חמישה קברים ביום ומי שלא עמד בכך היה צפוי לעונשים גופניים. כמה מאות מצבות נפדו בכסף, כדי להעבירן לבית העלמין האחר.

הרב הראשי של רומניה באותה תקופה סיפר על כך שפנה לשר הדתות, ראדו בודישטאנו, ושאל אותו היכן יקברו היהודים את מתיהם וזה השיב לו, שיזרקו אותם לדנובה. בתחילת 2016 החליטה עיריית יאשי להכיר בעבר ובמקום הוצב שילוט בצורת מצבה המודיע ברומנית ובעברית על כך שבמקום הזה היה בעבר בית העלמין היהודי הראשון בארצות הרומניות.
[שמאל|ממוזער|300px|קבר אחים בבית העלמין היהודי ביאשי לנרצחי [פרעות יאשי]]

## משכנם של נרצחי סקולן
קורבנות רצח יהודי סקולן, שנמצאו בשנת 1945 בשלושה בורות הריגה ובשנת 2010 בבור הריגה נוסף, נחפרו, הוצאו ונקברו בקברים משותפים בבית העלמין של יאשי. מעל קברים אלה הוצבו מצבות המספרות את סיפורם של נרצחי סקולן.

## קישורים חיצוניים

* 
* Singurul cimitir din Iasi cu taxa de vizitare 
* Opinia / Povești fără timbru / Ruptă de scena Operei, Olga Chimir veghează asupra cimitirului evreiesc din Iași 

## הערות שוליים

קטגוריה:רומניה: בתי קברות יהודיים
קטגוריה:יאשי: מבנים
קטגוריה:יהדות יאשי
יאשי
יאשי
צ'ארלס ריימונד בנטלי

**צ'ארלס ריימונד בנטלי** (באנגלית: **Charles Raymond Bentley**; 23 בדצמבר 1929 - 19 באוגוסט 2017) היה גאולוג קרחונים, חוקר קרחונים וגיאופיזיקאי אמריקאי, יליד רוצ'סטר שבמדינת ניו יורק, שבארצות הברית.

בנטלי היה פרופסור אמריטוס בבאוניברסיטת ויסקונסין-מדיסון.

בשנת 1957, יצא כחלק ממשלחת מדענים לחצות את מערב אנטארקטיקה, על מנת לבצע את המדידה הראשונה של שדה הקרח.

בשנת 1990 הוענק לו פרס בדולח זליגמן על ידי אגודת חוקרי הקרחונים הבינלאומית.

בנטלי נפטר ב-19 באוגוסט 2017, בגיל 87, בשל סיבוכים במחלת פרקינסון, בביתו באוקלנד שבמדינת קליפורניה.

### מורשתו
על שמו נקראו הר בנטלי והבקע התת-קרחוני בנטלי.

## לקריאה נוספת
• PETER REJCEK, **[https://antarcticsun.usap.gov/science/contenthandler.cfm?id=1298 Science Hits The Road]**, ANTARCTIC SUN, December 20, 2007 

## קישורים חיצוניים
* קורות חייו של בנטלי כתבה בניו יורק טיימס

## הערות שוליים

בנטלי
בנטלי
בנטלי
בנטלי
שירי מולדת א' ◼︎ ב'

"**שירי מולדת א' ◼︎ ב**'" הוא מארז התקליטורים הראשון של הזמרת-יוצרת הישראלית עפרה חזה. המארז יצא לאור ב-1989 על ידי חברת התקליטים הד ארצי, והוא מכיל תקליטור אחד עם שני אלבומים, האחד שירי מולדת והשני שירי מולדת ב'.

## רקע
בשנת 1983, הוציאה עפרה חזה את אלבומה השישי שירי מולדת. האלבום יצא בשיא הצלחתה, לאחר הוצאת אלבומה החמישי חי. שנתיים לאחר מכן, ב-1985, הוציאה חזה את שירי מולדת ב', שנחשב לאלבומה העשירי בסך הכל.

בשנת 1989, הוחלט לאחד את שירי מולדת ושירי מולדת ב' למארז תקליטורים, אשר יצא על ידי חברת התקליטים הד ארצי.

שירי מולדת א' ◼︎ ב' הוא מארז התקליטים הראשון של חזה, והשלישי ברפרטואר האלבומים הישראלים שלה שהופץ בפורמט דיסק, אחרי "שירי תימן" ו"ימים נשברים". 

## רשימת רצועות

## קישורים חיצוניים
* האלבום באתר המוזיקה, Discogs

## הערות שוליים

קטגוריה:אלבומי עפרה חזה
קטגוריה:אלבומים בעברית
קטגוריה:אלבומי חברת הד ארצי